ᱫᱚᱨᱞᱟ ᱦᱚᱲ

ᱫᱚᱨᱞᱟ, ᱡᱟᱦᱟᱸᱭ ᱫᱚ ᱫᱳᱨᱟ ᱧᱩᱛᱩᱢᱛᱮ ᱦᱚᱸᱠᱚ ᱩᱯᱨᱩᱢᱚᱜᱼᱟ, ᱢᱤᱫᱴᱟᱝ ᱟᱹᱫᱤᱵᱟᱹᱥᱤ ᱦᱚᱲ ᱜᱟᱫᱮᱞ ᱡᱟᱦᱟᱸᱭ ᱠᱚᱫᱚ ᱢᱩᱬᱩᱫ ᱛᱟᱞᱟ ᱵᱷᱟᱨᱚᱛ ᱨᱮᱭᱟᱜ ᱵᱟᱥᱛᱟᱨ ᱴᱚᱴᱷᱟ ᱨᱮ ᱧᱟᱢᱚᱜ ᱟᱠᱚ᱾ ᱱᱚᱣᱟ ᱫᱚ ᱱᱟᱦᱟᱜ ᱪᱷᱚᱛᱛᱤᱥᱜᱚᱲ ᱯᱚᱱᱚᱛ ᱨᱮᱭᱟᱜ ᱫᱟᱱᱛᱮᱣᱟᱲᱟ,  ᱵᱤᱡᱚᱯᱩᱨ ᱦᱚᱱᱚᱛ ᱨᱮ ᱢᱮᱱᱟᱜᱼᱟ᱾

 ᱥᱟᱶᱛᱟ ᱨᱮᱭᱟᱜ ᱦᱟᱞᱚᱛ 
ᱮᱱᱛᱷᱨᱚᱯᱳᱞᱚᱡᱤᱠᱮᱞ ᱥᱚᱨᱵᱷᱮ ᱚᱯᱷ ᱤᱱᱰᱤᱭᱟ ᱑᱙᱕᱗ ᱥᱮᱨᱢᱟ  ᱫᱚᱨᱞᱟ ᱟᱹᱫᱤᱵᱟᱹᱥᱤ ᱪᱮᱛᱟᱱ ᱢᱤᱫᱴᱟᱝ ᱵᱤᱰᱟᱹᱣ ᱮ ᱠᱚᱨᱟᱣ ᱞᱮᱫᱟ ᱟᱨ ᱵᱟᱥᱛᱟᱨ ᱨᱮᱭᱟᱜ ᱫᱚᱨᱞᱟ ᱟᱹᱫᱤᱵᱟᱹᱥᱤ ᱨᱮᱭᱟᱜ ᱵᱚᱨᱱᱚᱱ ᱠᱚ ᱥᱮᱞᱮᱫ ᱞᱮᱫᱟ᱾ ᱩᱱᱠᱩ  ᱢᱟᱲᱟᱝ ᱨᱮ ᱫᱚᱨᱞᱟ ᱥᱮ ᱫᱳᱨᱞᱟ ᱠᱳᱭ ᱧᱩᱛᱩᱢ ᱛᱮ ᱩᱯᱨᱩᱢ ᱛᱟᱦᱮᱸ ᱠᱟᱱᱟ ᱛᱟᱠᱚᱣᱟ ᱟᱨ ᱱᱚᱣᱟ ᱫᱚ ᱥᱟᱶᱛᱟ ᱨᱮ ᱠᱤᱪᱷᱩᱠ ᱞᱟᱛᱟᱨ ᱢᱟᱹᱱ ᱨᱮᱭᱟᱜ ᱪᱤᱱᱦᱟᱹ ᱞᱮᱠᱟᱛᱮ, ᱩᱱᱠᱩ ᱫᱚ ᱞᱚᱜᱚᱱ ᱧᱩᱛᱩᱢ ᱫᱚ ᱫᱚᱨᱟᱭ ᱥᱮ ᱫᱚᱨᱞᱟ ᱨᱮᱠᱚ ᱵᱚᱫᱚᱞ ᱞᱮᱫᱟ᱾ ᱩᱱᱠᱩ  ᱥᱟᱫᱷᱟᱨᱚᱱᱛᱚ ᱪᱟᱥ ᱠᱟᱹᱢᱤ ᱠᱚ ᱠᱚᱨᱟᱣᱟ ᱟᱨ ᱥᱟᱫᱷᱟᱨᱚᱱ ᱞᱮᱠᱟᱛᱮ ᱵᱤᱨ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ ᱟᱨ ᱡᱟᱹᱥᱛᱤᱜᱮ ᱵᱟᱝ ᱥᱮᱪᱮᱫᱟᱱ ᱟᱨ ᱥᱟᱪᱟᱨᱦᱮ ᱫᱟᱲᱮ ᱟᱨ ᱡᱟᱹᱫᱩ ᱵᱤᱨᱫᱟᱹ ᱨᱮ ᱟᱹᱰᱤ ᱜᱚᱭᱟᱨᱚᱱ ᱠᱚ ᱛᱟᱦᱮᱱᱟ᱾  ᱢᱩᱴᱟᱼᱞᱟᱢᱢᱟ, ᱜᱟᱝᱜᱚᱢᱢᱟ, ᱜᱟᱢᱟᱱ, ᱠᱤᱨᱳᱨ ᱮᱢᱟᱱ ᱟᱠᱚ ᱨᱮᱱ ᱵᱚᱸᱜᱟ ᱥᱮ ᱫᱮᱵᱤᱭᱟᱜ ᱯᱩᱡᱟᱹ ᱠᱚ ᱠᱚᱨᱟᱣᱼᱟ ᱟᱨ ᱦᱤᱱᱫᱩ ᱥᱮᱨᱣᱟ ᱠᱚ ᱢᱟᱱᱟᱣᱼᱟ᱾ ᱩᱱᱠᱩ  ᱫᱚᱨᱞᱤ ᱵᱟᱝᱠᱷᱟᱱ ᱫᱳᱨᱞᱟ ᱯᱟᱹᱨᱥᱤ ᱛᱮ ᱠᱟᱛᱷᱟ ᱠᱚ ᱢᱮᱱᱼᱟ, ᱡᱟᱦᱟᱸ ᱫᱚ ᱢᱤᱫᱴᱟᱝ ᱫᱨᱟᱵᱤᱲ ᱯᱟᱹᱨᱥᱤ ᱟᱨ ᱠᱳᱭᱟ ᱯᱟᱹᱨᱥᱤ ᱨᱮᱭᱟᱜ ᱢᱤᱫᱴᱟᱝ ᱪᱟᱸᱜᱟ ᱠᱟᱱᱟ᱾

 ᱵᱮᱱᱟᱣ ᱨᱩᱣᱟᱹᱲ 
ᱫᱚᱨᱞᱟ ᱦᱚᱲᱠᱚ ᱛᱮᱫᱩ ᱥᱟᱠᱟᱢ ᱞᱮᱠᱟ ᱵᱤᱨ ᱨᱮᱭᱟᱜ ᱟᱨᱡᱟᱣ ᱠᱚ ᱥᱟᱧᱪᱟᱣᱟ ᱡᱟᱦᱟᱸ ᱫᱚ ᱵᱤᱰᱤ ᱵᱮᱱᱟᱣ ᱞᱟᱹᱜᱤᱫ ᱵᱮᱣᱦᱟᱨᱚᱜᱼᱟ ᱟᱨ ᱵᱤᱨ ᱨᱮᱱ ᱠᱚᱱᱴᱨᱮᱠᱴᱚᱨ ᱠᱚ ᱫᱟᱨᱟᱭ ᱛᱮ ᱠᱚ ᱞᱟᱞᱪᱟᱣ ᱚᱪᱚᱜ ᱠᱟᱱᱟ ᱟᱨ ᱴᱮᱰᱩ ᱥᱟᱠᱟᱢ ᱵᱮᱯᱟᱨ ᱠᱚᱨᱟᱣ ᱚᱠᱛᱚ ᱵᱷᱚᱫᱨᱟᱱᱱᱟ ᱞᱮᱠᱟ ᱟᱹᱫᱤᱵᱟᱹᱥᱤ ᱨᱮᱱ ᱠᱤᱪᱷᱩ ᱨᱟᱹᱥᱤᱭᱟᱹ ᱩᱱᱠᱩ ᱥᱟᱶ ᱞᱟᱹᱲᱦᱟᱹᱭ ᱞᱟᱹᱜᱤᱫ ᱢᱟᱢᱟᱵᱟᱹᱫᱤ ᱜᱟᱫᱮᱞ ᱨᱮᱠᱚ ᱥᱮᱞᱮᱫ ᱞᱮᱱᱟ᱾ ᱵᱷᱚᱫᱨᱟᱱᱱᱟ ᱢᱚᱵᱚᱭᱤᱭᱟᱹ  ᱥᱟᱶ ᱞᱟᱹᱲᱦᱟᱹᱭ ᱞᱮᱫᱟᱭ ᱟᱨ ᱟᱡ ᱟᱡ ᱛᱮ ᱥᱟᱶᱛᱮ ᱨᱮᱭ ᱥᱚᱫᱚᱨ ᱛᱟᱭᱚᱢ ᱢᱩᱲᱩᱫ ᱰᱟᱦᱟᱨ ᱨᱮᱭ ᱨᱩᱣᱟᱹᱲ ᱦᱮᱡ ᱞᱮᱱᱟ ᱢᱮᱱᱠᱷᱟᱱ ᱟᱨᱦᱚᱸ ᱠᱤᱪᱷᱩ ᱦᱚᱲ ᱱᱤᱛᱦᱚᱸ ᱞᱮᱛᱟᱲ ᱜᱮ ᱢᱮᱱᱟᱜ ᱠᱚᱣᱟ᱾

ᱫᱚᱨᱞᱟ ᱦᱚᱲᱠᱚ ᱟᱹᱰᱤ ᱠᱚ ᱡᱩᱢᱤᱫᱽ ᱜᱮᱭᱟ᱾ [citation needed]

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱟᱹᱫᱤᱵᱟᱹᱥᱤ ᱯᱟᱹᱨᱥᱤ
ᱛᱷᱚᱠ:ᱟᱹᱫᱤᱵᱟᱹᱥᱤ ᱦᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱ ᱟᱹᱫᱤᱵᱟᱹᱥᱤ
ᱛᱷᱚᱠ:ᱪᱷᱚᱛᱤᱥᱜᱚᱲ
ᱛᱷᱚᱠ:ᱵᱷᱟᱨᱚᱛ ᱨᱮᱱ ᱟᱹᱫᱤᱵᱟᱹᱥᱤ